На основу члана 56. Статута Града Ниша („Службени лист Града Ниша“, број 88/2008), члана 72. Пословника о раду Градског већа Града Ниша („Службени лист Града Ниша” број 1/2013) и члана 12. Правилника о поступку припреме, израде и доставе материјала („Службени лист Града Ниша", број 125/2008)

 Градско веће Града Ниша, на седници од 19.09.2013. године, доноси

**Р Е Ш Е Њ Е**

 **I** Утврђује се Предлог решења o измени Решења о прихватању преноса права својине на непокретностима уз накнаду од Републике Србије – Министарства одбране Републике Србије.

 **II** Предлог решења o измени Решења о прихватању преноса права својине на непокретностима уз накнаду од Републике Србије – Министарства одбране Републике Србије доставља се председнику Скупштине Града Ниша ради увршћивања у дневни ред седнице Скупштине Града.

**III** За представника предлагача по овом предлогу на седници Скупштине Града Ниша, одређује се Љубиша Јанић, начелник Управе за имовину и инспекцијске послове.

Број: 1332-9/2013-03

У Нишу, 19.09.2013. године

**ГРАДСКО ВЕЋЕ ГРАДА НИША**

**ПРЕДСЕДНИК**

**Проф. др Зоран Перишић**